SHARTNOMA “KAFOLAT PLUS”  
MAHSULOTI BO‘YICHA 

___________ sh.                                                                                        20___ y. “___” __________
Keyingi o‘rinlarda “Kafil” deb yuritiluvchi “O‘zsanoatqurilishbank” ATB nomidan Nizom va ishonchnoma asosida ish yurituvchi Bankning ______________________________________ BXO/BXM boshqaruvchisi ______________________________, bir tomondan va keyingi o‘rinlarda “Prinsipal” deb yuritiluvchi ______________________________________________________________________________(Prinsipalning to‘liq nomi)
nomidan ___________________________________ asosida ish yurituvchi ikkinchi tomondan, ___________________________________________________________________________,
(prinsipal vakilining F.I.Sh., lavozimi)
ushbu shartnomani quyidagilar haqida tuzdilar:
SHARTNOMADA QO‘LLANILADIGAN TARIFLAR VA ATAMALAR
Bank kafolati – bank (kafil) boshqa shaxs (prinsipal)ning buyurtmasiga ko‘ra kafil o‘z zimmasiga olayotgan majburiyat shartlariga muvofiq prinsipalning kreditori (benefitsiar) pul summasini to‘lash haqida yozma talabnoma taqdim etsa, pulni unga to‘lash haqida prinsipalga beradigan yozma majburiyat (keyingi o‘rinlarda kafolat deb yuritiladi).
Kafil – o‘z mijozi (prinsipal)ning yozma arizasiga ko‘ra, prinsipal benefitsiar oldidagi majburiyatlarini bajarmagan yoki lozim darajada bajarmagan taqdirda kafolatga muvofiq ushbu majburiyatlarning bajarilishini o‘z zimmasiga oluvchi bank.
Prinsipal – bankka o‘zining uchinchi shaxs (benefitsiar) oldidagi majburiyatlari bajarilishining ta’minoti sifatida kafolat berish to‘g‘risida ariza bilan murojaat qilgan shaxs.
Benefitsiar – prinsipalning majburiyati bo‘yicha kafolatni qabul qiluvchi kreditor.
Kafolat komissiyasi – Bank tomonidan kafolat xizmati ko‘rsatilishi  uchun Prinsipal tomonidan Bank tariflarida belgilangan miqdorda to‘lanishi lozim bo‘lgan to‘lov (haq).
Chet el valyutasi -  muomaladagi hamda chet davlat (chet davlatlar guruhlari) hududida naqd to‘lovning qonuniy vositasi bo‘lgan pul belgilari, shuningdek muomaladan chiqarilayotgan yoki muomaladan chiqarilgan, ammo almashtirilishi lozim bo‘lgan pul belgilari, chet davlatlarning (chet davlatlar guruhlarining) pul birliklarida hamda xalqaro pul birliklarida yoki hisob-kitob birliklarida bank hisobvaraqlarida va omonatlarida turgan mablag‘lar.
1. SHARTNOMA PREDMETI
1.1. Ushbu shartnomaga asosan Kafil Prinsipalning topshirig‘iga ko‘ra “____” ____________ 20____ yilda Prinsipal va ______________________________________ (keyingi o‘rinlarda “Benefitsiar”) o‘rtasida imzolagan ____________________________________________________________________________
(shartnoma/kontrakt predmeti ko‘rsatilsin)
(keyingi o‘rinlarda – “Kontrakt”) bo‘yicha to‘lov majburiyatlarini bajarish yuzasidan bank kafolatini beradi.
1.2. Kafolat berilgani uchun Prinsipal Kafilga ushbu shartnomada belgilangan miqdorda kafolat komissiyasini to‘laydi. 
1.3. Bank kafolatining asosiy shartlari:
· Kafolatning umumiy summasi: _____________________________________;
· Kafolatning amal qilish muddati: _____________________________;
· Kafolat berilganligi uchun komissiya:________________. (yillik yoki bir marotaba aniq ko‘rsatilishi lozim).
1.4. Prinsipal Kafolat bilan bog‘liq vujudga kelgan va amalga oshirilgan barcha to‘lovni hamda harajatlarni qoplab berish majburiyatini oladi.
1.5. Bank kafolati, Prinsipal tomonidan shartnoma bo‘yicha majburiyatlarini bajarmagan yoki lozim darajada bajarmagan taqdirda, ushbu shartnomaning 1.3-bandida ko‘rsatilgan miqdor doirasida Benefesiarga pul mablag‘larini to‘lash majburiyatini o‘z ichiga oladi.
1.6. Kafilning Benefitsiar oldidagi majburiyati kafolat berilgan summani to‘lash bilan cheklanadi.
2. TARAFLARNING HUQUQ VA MAJBURIYATLARI
2.1. Kafilning huquqlari:
- Kafolat bo‘yicha Benefitsiarga to‘lab berilgan pul mablag‘larini to‘lab berishni Prinsipaldan regress tartibda talab qilish;
[bookmark: _Hlk230621966]- Mazkur shartnomaga asosan Kafil tomonidan Benefitsiar foydasiga to‘lab berilgan pul mablag‘larini (asosiy qarz, foizlar, neustoyka (jarima, penya), avtoto‘lov, ijro jarayonidagi xarajatlar, notarius, advokat uchun qilingan xarajatlar va kreditorning qarzdorlikni uzish bilan bog‘liq bo‘lgan boshqa xarajatlarini) va  Prinsipalning Kafil oldida ushbu Shartnoma shartlariga asosan vujudga kelgan to‘lov majburiyatlarini O‘zbekiston Respublikasi Fuqarolik kodeksining 783-moddasiga muvofiq, Prinsipalning barcha hisobvarag‘laridan kerakli miqdordagi mablag‘larni (summani) uning topshirig‘isiz (akseptsiz)  to‘lov talabnomasi yoki memorial order asosida hisobdan chiqarish;
- Prinsipal ushbu Shartnoma bo‘yicha o‘z majburiyatlarini buzganda, Prinsipalning barcha hisobvarag‘lariga Prinsipalning ushbu shartnoma bo‘yicha majburiyatlarini bajarish uchun zarur bo‘lgan summaga talabnoma qo‘yish;
- Prinsipaldan Benefitsiar oldida Kontrakt bo‘yicha to‘lov majburiyatlari bajarilishi to‘g‘risida ma’lumot olish;
- Benefitsiar tomonidan talabnoma qo‘yilgan taqdirda, o‘z farmoyishi bilan “Bankning boshqa majburiyatlar” (29896-sonli balans hisobvarag‘i) hisobvarag‘ini ochgan holda, ushbu hisobvaraqqa kafolat majburiyati bo‘yicha zarur mablag‘larni to‘plash va to‘plangan mablag‘lardan to‘lovni (kafolat-majburiyat bo‘yicha asosiy qarz, foizlar) amalga oshirish;
- Kafolat berilgan valyutada to‘lovlarni amalga oshirish uchun Prinsipalning valyuta hisobvarag‘ida mablag‘lar mavjud bo‘lmagan yoki yetarli bo‘lmagan hollarda, uning milliy valyutadagi hisobvarag‘ida mavjud bo‘lgan mablag‘lari 22613- blok hisobvarag‘ida konvertatsiya qilish yo‘li to‘lovni amalga oshirish;
- Prinsipal bilan birgalikda Kontrakt bo‘yicha Benefitsar foydasiga amalga oshirilgan to‘lov va hisob-kitoblar bo‘yicha taqqoslash o‘tkazish;
- Prinsipal tomonidan ushbu shartnomaga asosan o‘z zimmasiga olgan majburiyatlari bajarilmaganda/lozim darajada bajarilmaganda (Prinsipalning majburiyatlari bo‘yicha Kafil tomonidan Benefitsiarga to‘lov amalga oshirilganda, ushbu to‘lov amalga oshirilgan kunning ertasidan kechiktirmay Prinsipal tomonidan ushbu qarzdorlik to‘liq so‘ndirilmaganda) Kafil o‘z talablarini ushbu shartnomaning 5-bandida qayd etilgan majburiyat bajarilishini ta’minotiga qaratish orqali qarzdorlikni qoplash;
2.2. Prinsipalning huquqlari:
- Kafil bilan birga har oyda hisobot sanasi holatiga hisobvarag‘lar saldosi bo‘yicha taqqoslash o‘tkazish;
- Kafildan Benefitsiar tomonidan qo‘yilgan to‘lov talabnomalari va Kafolat bo‘yicha Benefitsiar foydasiga amalga oshirilgan to‘lovlar bo‘yicha ma’lumot olish.
2.3. Kafilning majburiyatlari:
- Prinsipalning topshirig‘iga ko‘ra Benefitsiar foydasiga ushbu shartnoma shartlariga asosan Prinsipal tomonidan ushbu Shartnomada ko‘rsatilgan dastlabki shartlar (shu jumladan, ta’minotga oid hujjatlar to‘liq rasmiylashtirilgan keyin) bajarilgandan keyin Kafolat berish;
- Kafolatning matni, shartlari va unga kiritilayotgan barcha o‘zgartirishlarni Prinsipal bilan kelishish;
- Benefitsiarning talabi olinganda bu haqida Pinsipalni zudlik bilan xabardor qilish va unga talabnomaning nusxalarini talabnomaga aloqador barcha hujjatlar bilan birga taqdim etish;
- Prinsipalni Kafolatga oid barcha xabarlar, olingan komissiya to‘lovlari va boshqalar to‘g‘risida xabardor qilish;
- hisobvaraqlar bo‘yicha operatsiyalarni bank operatsiyalarini oshirishga doir amaldagi qoidalar asosida yuritish;
- Benefitsiarning to‘lov talabnomalariga asosan unga Kafolat bo‘yicha to‘lovlar amalga oshirilganda bu haqda Prinsipalni o‘z vaqtida xabardor qilish.
2.4. Prinsipalning majburiyatlari:
- Kafilga Kafolat berilgan valyutada shartnomaning 1.3.-bandida belgilangan miqdorda  va muddatda kafolat komissiyasini to‘lash;
- ushbu shartnomada belgilangan tartibda Benefitsiarga to‘lab berilgan barcha summalarni, shuningdek Kafolat bilan bog‘liq boshqa to‘lovlar, xarajatlarni Kafilga darhol  qoplab berish;
- birinchi navbatda Kafil tomonidan ushbu Shartnomaga asosan Benefitsiarga to‘lab berilgan to‘lovlarga hisoblangan foizlarni to‘lash; 
- Kontraktning bajarilganligini tasdiqlovchi hujjatlarni o‘z vaqtida Kafilga taqdim etish;
- Kontrakt bo‘yicha o‘z majburiyatlari to‘liq bajarilganligi to‘g‘risida Kafilni o‘z vaqtida xabardor qilish. 
- Prinsipal o‘ziga xizmat ko‘rsatuvchi bankka Kafilning birinchi talabi bilan Kafil tomonidan Benefitsarga to‘lab berilgan har qanday pul mablag‘larini (asosiy qarz, foizlar, neustoyka (jarima, penya), avtoto‘lov, ijro jarayonidagi xarajatlar, notarius, advokat uchun qilingan xarajatlar va kreditorning qarzdorlikni uzish bilan bog‘liq bo‘lgan boshqa xarajatlarini) o‘ziga tegishli bo‘lgan barcha bank hisobvaraqlaridan Fuqarolik kodeksining 776, 783-moddalari ga asosan o‘zining (Prinsipalning) topshirig‘isiz hisobdan chiqarish huquqini beradi.
2.4.1. Ushbu shartnoma amalda bo‘lgan davrda Prinsipal quyidagilarning bajarilishini ta’minlashi lozim:
- o‘z faoliyatini lozim darajada samaradorlik bilan qonunchilikka muvofiq, shuningdek umumtan olingan tamoyillar va sog‘lom amaliyotga asoslanib amalga oshirish (faoliyat yuritish);
- o‘z mulkini, asbob-uskunalari va boshqa mol-mulkini normal ahvolda saqlash (asosiy fondlarni ekspluatatsiya qilish);
- buxgalterlik hisobini va ichki nazoratni amaldagi buxgalterlik hisobi va hisoboti qoidalariga asosan olib borish va har yili o‘z moliyaviy hisobotlarining auditini o‘tkazish;
- agar Kafil boshqa shartlarga rozi bo‘lmasa, aylanma mablag‘lari belgilangan me’yor (normativ)dan, shuningdek boshqa koeffitsientlarni (qaytarish, likvidlik va boshqalar)  Kafolat berish vaqtida qayd etilgan darajadan past bo‘lmagan holda bo‘lishini ta’minlash;
- har qanday sud nizolari, shartnomaviy majburiyatlardagi yoki uning moliyaviy holati bo‘yicha o‘zining Benefitsiar va Kafil oldidagi majburiyatlarining bajarilishiga salbiy ta’sir ko‘rsatuvchi boshqa o‘zgarishlardan Kafilni xabardor qilib turish;
- Investitsion loyihalarda biznes reja / TIA ko‘rsatkichlarining bajaralishi loyiha ishga tushgan davrdan boshlab yillik o‘rtacha 40%dan kam bo‘lmasligi lozim;
- o‘zining faoliyatini amalga oshirish va ushbu shartnoma shartlarini bajarish uchun lozim bo‘lgan barcha ruxsat va litsenziyalarni o‘z vaqtida olish va ularning muddatini uzaytirish.
3. KAFOLAT BERISH SHARTLARI VA TARTIBI. 
TO‘LAB BERILGAN SUMMALARNI QOPLASH TARTIBI
3.1. Ushbu shartnomaga asosan Kafil Prinsipalning iltimosiga ko‘ra Prinsipal tomonidan quyidagi dastlabki shartlar bajarilgandan keyin Kafolat beradi:
- shartnomaning 1.3.-bandida belgilangan Kafolat komissiyasi to‘langanidan;
- shartnomaning 5 bo‘limida qayd etilgan, majburiyat bajarilishining ta’minoti bilan bog‘liq bo‘lgan hujjatlar belgilangan tartibda rasmiylashtirilib Kafilga taqdim etilganidan.
3.2. Yuqorida ko‘rsatib o‘tilgan (3.1-band) shartlar Prinsipal tomonidan bajarilgandan, shuningdek mazkur shartlarning bajarilishiga tegishli barcha hujjatlar va shartnomalar rasmiylashtirilgandan va Kafolatning matni va shartlari kelishilgandan so‘ng Prinsipal Kafilga Benefitsiar foydasiga kafolat berish to‘g‘risida yozma topshiriq beradi. Yozma topshiriq olingandan va yuqoridagi shartlar bajarilgandan, shuningdek Prinsipalning Yuridik xizmati yoki jalb etilgan advokatlar tomonidan yuridik xulosa taqdim etilgandan (6.2-band) so‘ng, Kafil Benefitsiar foydasiga Kafolat beradi.
3.3. Berilgan Kafolat doirasida Benefitsiar tomonidan Kafilga to‘lov talabnomasi qo‘yilganda, Kafil amalga oshirilishi zarur bo‘lgan to‘lov summasini Prinsipalning barcha hisobvarag‘laridan so‘zsiz tartibda o‘chirish orqali amalga oshiradi.
3.4.  Zarur summani Prinsipalning hisobvarag‘laridan (o‘chirishning) imkoniyati mavjud bo‘lmaganda, Kafil Benefitsiarga talabnomada ko‘rsatilgan summani Kafolat shartlariga ko‘ra o‘z mablag‘lari hisobidan to‘lab beradi. 
Ushbu shartnomaga asosan Kafil tomonidan Benefitsiarning talabnomasiga asosan to‘lab berilgan malbag‘lar, Prinsipal tomonidan “QARZ” deb tan olinadi va ushbu qarz darhol Kafilga qaytarilishi lozim.  Agar qarz to‘lov amalga oshirilgan kunning ertasidan kechiktirmay qaytarilmasa, Mazkur qarz summasiga to‘lov amalga oshirilgan kundan, Kafilga to‘liq qaytariladigan (so‘ndiriladigan) kungacha, ammo 180 kundan ortiq bo‘lmagan muddat davomida kafolat valyutasida yillik ___ foiz hisoblanadi va   to‘lanadi.
3.5. Prinsipal tomonidan qarzdorlik summasi 180 kun ichida to‘liq to‘lanmagan taqdirda, qarzning qoldiq  summasiga ushbu shartnomaning 3.4-bandi ikkinchi xatboshisida qayd etilgan foiz stavkasining 1.5 baravari miqdorida qarz to‘liq qoplangunga qadar oshirilgan foiz hisoblanadi.
Ushbu bilan Prinsipal quyidagi hollarda Kafilga O‘zbekiston Respublikasi Fuqarolik kodeksining 783-moddasiga muvofiq Prinsipalning barcha hisobvarag‘laridan kerakli summani uning biror-bir topshirig‘i va/yoki roziligisiz (akseptsiz) so‘zsiz tartibda to‘lov talabnomasi yoki memorial orderga asosan chiqim qilish huquqini beradi:
- Benefitsiar tomonidan Kafilga Kafolat bo‘yicha talabnoma qo‘yilganda va/yoki Kafil tomonidan Benefitsiar foydasiga to‘lov amalga oshirilganda;
- ushbu Shartnoma shartlariga asosan Kafil oldida to‘lov majburiyatlari vujudga kelganda.
- Kafil tomonidan Benefitsiar foydasiga to‘lov amalga oshirilganda.
[bookmark: _Hlk215666922]4. KOVENANTLAR VA ULARNI BUZGANLIK UCHUN JAVOBGARLIK
[bookmark: _Hlk215666909]4.1. Prinsipal mazkur shartnoma amalda bo‘lgan davr mobaynida tegishligiga ko‘ra quyidagi kovenantlarga rioya qilish majburiyatini oladi: 
4.1.1. Kredit qaytmaslik xatari va/yoki garov narsasini xavflardan sug‘urta polisining muddatini kreditning muddatiga mutanosib ravishda uzaytirish – ushbu majburiyat bajarilmaganda, sug‘urta polisi amal qilish muddati tugagan kundan boshlab polis muddati uzaytirilgunga qadar kreditning yillik foiz stavkasi 2 band (foiz)ga oshiriladi; 
4.1.2. Kredit mablag‘laridan maqsadli foydalanish – ushbu majburiyat bajarilmaganda, maqsadsiz deb topilgan kredit summasining 15%i miqdorida jarima qo‘llaniladi; 
[bookmark: _Hlk215046784]4.1.3. Garov narsasi Bank tomonidan qayta baholanishi natijasida uning qiymati pasayganligi aniqlansa va ushbu qiymat bank tomonidan belgilangan me’yordan (jumladan, kredit miqdorining ___ foizidan (aloqador shaxslar uchun ____%) yoki garovning kreditga nisbati ___  foizdan  yuqori bo‘lishi lozimligi bo‘yicha ko‘rsatkichdan) past bo‘lsa, Prinsipal Bankning yozma talabi olingan kundan boshlab 30 kun ichida belgilangan me’yorga yetarli qo‘shimcha garov (va/yoki ta’minot) taqdim etish – ushbu majburiyat bajarilmaganda, Prinsipal tomonidan qo‘shimcha ta’minot taqdim etilgan kunga qadar kreditning yillik foiz stavkasi 2 (ikki) bandga oshiriladi;  
4.1.4. Loyihadan keladigan tushumni boshqa jamiyatlar orqali amalga oshirmaslik – boshqa jamiyat orqali tushumni amalga oshirilgan holat aniqlanganda, kredit muddati o‘tgan summasining 50 (ellik) % miqdorida jarima qo‘llaniladi;   
4.1.5. Aktivlari umumiy balans qiymatining 15 (o‘n besh foiz) % dan ortig‘ini tashkil etuvchi asosiy vositalar (mol-mulk)ni bankning oldindan yozma roziligini olgandan so‘nggina sotish, ijaraga berish, garovga qo‘yish yoki boshqacha shaklda begonalashtirish – ushbu harakat (bitim)lardan biri bankning yozma roziligisiz amalga oshirilsa, har bir holat bo’yicha mazkur bitim summasining  10 (o‘n)% miqdorida jarima qo‘llaniladi;   
4.1.6. Bankning so‘roviga ko‘ra barcha moliyaviy va soliq hamda ikkilamchi banklardagi aylanmalari, faoliyatiga bog‘liq bo‘lgan boshqa hisobotlarni 1 (bir) ish kuni ichida taqdim etish – ushbu hujjatlarning har birini taqdim etishni kechiktirganlik uchun har bir holat bo‘yicha kunlik 100 000 so‘m miqdorida penya undiriladi, biroq qo‘llanilgan penyaning jami miqdori 50 million so‘mdan oshmasligi lozim;  
4.1.7. Kreditning maqsadli ishlatilishini o’rganish uchun talab etilgan hujjatlarni Bankning so‘roviga ko‘ra 1 (bir) ish kuni ichida taqdim qilish – ushbu hujjatlarni taqdim etishni kechiktirganlik uchun  mavjud kredit qoldig‘idan kunlik 0,1% miqdorida penya undiriladi, biroq qo‘llanilgan penyaning miqdori jami kredit summasining 20% oshmasligi lozim;  
4.1.8. Loyiha doirasidagi faoliyat amalga oshiriladigan joyning ijara muddatini kredit shartnomasining amal qilish muddatiga mutanosib ravishda uzaytirish – ushbu majburiyat bajarilmaganda, ijara muddati uzaytirilgunga qadar kreditning yillik foiz stavkasi 2 (ikki) bandga oshiriladi; 
4.1.9. Garovga taqdim etilishi kelishilgan obyektni garovga olish uchun er yoki xotinining roziligini taqdim etish – ushbu majburiyat bajarilmaganda, har kalendar oyning 1-sanasida bazaviy hisoblash miqdorining 1 (bir) baravari miqdorida jarima undiriladi; 
4.1.10. Kredit hisobiga sotib olingan mulklarni garovga taqdim etish (shu jumladan, foydalanishga qabul qilingan ko‘chmas mulkka nisbatan mulk huquqini 3 ish kuni ichida rasmiylashtirish, ko‘char/ko‘chmas mulkka nisbatan mulk huquqini olib, uni garovga taqdim qilish) – kredit ushbu shart bilan ajratilib, ushbu majburiyat bajarilmaganda shart bajarilgunga qadar milliy valyutadagi kreditlar bo‘yicha yillik foiz stavkasi 2 (ikki) bandga, xorijiy valyutadagi kreditlar yillik foiz stavkasi 1 (bir) bandga oshiriladi;  
4.1.11. Biznes rejada ko‘rsatilgan muddatda loyiha bo‘yicha o‘z ulushini kiritish – ushbu majburiyat bajarilmaganda Prinsipalning o‘z ulushi to‘liq shakllantirilgunga qadar milliy valyutadagi kredit bo‘yicha yillik foiz stavkasi 2 (ikki) bandga, xorijiy valyutadagi kreditlar bo‘yicha yillik foiz stavkasi 1 (bir) bandga oshiriladi;  
4.1.12. Kreditning maqsadli ishlatilishini va/yoki garov narsasini monitoring qilish uchun tashrif buyurgan bank vakilini faoliyat joyiga kiritish – ushbu majburiyat bajarilmagan har bir holat bo‘yicha bazaviy hisoblash miqdorining 1 (bir) baravari miqdorida jarima qo‘llaniladi; 
4.1.13. Loyiha bo‘yicha barcha pul tushumlarini Bankda ochilgan hisobvaraqlar orqali amalga oshirish – ushbu majburiyat bajarilmaganda boshqa bankdagi hisobvaraqlar orqali amalga oshirilgan jami tushum summasining 1 (bir) % miqdorida jarima undiriladi; 
4.1.14. Ushbu shartnomadagi barcha majburiyatlar to‘liq bajarilgunga qadar barcha hisobvaraqlarni Bankda yuritish va ochish, asosiy talab qilib olinguncha hisobvaraqni boshqa banklarga o‘tkazmaslik hamda boshqa banklarda ikkilamchi (jumladan, valyuta) hisobvaraqlarni ochmaslik – bajarilmagan har bir holat bartaraf etilgunga qadar har bir kun uchun qarzdorlikning 0,1% miqdorida, biroq kredit umumiy miqdorining 10% dan oshmagan miqdorda penya qo‘llash;
4.1.15. Har bir hisob-kitob davri davomida jami xodimlar umumiy ish haqi summasining kamida 90% ini Bankda ochilgan hisobvaraq orqali to‘lash – ushbu majburiyat bajarilmagan har bir oy uchun boshqa bank orqali to‘langan summaning 20 (yigirma) foizi miqdorida jarima qo‘llaniladi;   
4.1.16. Garov mulkini soz va foydalanishga yaroqli holatda (eng kamida dastlab qabul qilib olingan holida) saqlash – qoidabuzarlik bartaraf etilgunga qadar har bir kun uchun mavjud kredit qoldig‘ining 0,1% miqdorida, biroq kredit umumiy miqdorining 10%dan oshmagan miqdorda penya undiriladi.  
4.1.17. Bankning oldindan yozma roziligini olmasdan turib loyihani belgilangan muddatda ishga tushirilishi kechikishiga sabab bo‘luvchi import shartnomasiga tovar/uskunani yetkazib berish muddatlarini uzaytirish bilan bog‘liq o‘zgartirishlar kiritmaslik – ushbu shart buzilganda kredit qoldig‘ining 0,5% miqdorida, biroq jami qo‘llanilgan penya miqdori kredit umumiy miqdorining 10% dan oshmagan miqdorda penya qo‘llaniladi;    
4.1.18. Bankning oldindan yozma roziligini olmasdan turib, quyidagilarni amalga oshirish taqiqlanadi:
- dividendlar yoki boshqa turdagi foydani taqsimlash bilan bog‘liq amallarni bajarish; 
- qayta tashkil etish (qo‘shib yuborish, qo‘shib olish, bo‘lish, ajratib chiqarish, ishtirokchilar tarkibini o‘zgartirish (ishtirokchi vafot etgan va ulush merosxo‘r/huquqiy vorisga o‘tgan hollar bundan mustasno), ulushlarni begonalashtirish);
- boshqa yuridik shaxslarda ishtirok etish (ulushlarni olish);  
- boshqa yuridik shaxs tashkil etish; 
- mulkchilik shaklini, firma nomini va asosiy faoliyat turini o‘zgartirish;
- ta'sis hujjatlariga o‘zgartirish va qo‘shimchalar kiritish; 
- yangi qarz (kredit) jalb qilish va/yoki kafillik berish;  
- ushbu shartnoma imzolangan kundan boshlab umumiy qarzdorlik miqdori/EBITDAni 4 dan oshirish; 
- o‘zining affillangan shaxslariga (shu jumladan, sho‘ba/tobe korxonalarga) umumiy aktivlarning 10 foizdan ortiq miqdorda qarz (kredit) berish, moliyaviy yordam ko‘rsatish, tekin foydalanishga mol-mulk berish (ssuda).
Bankning roziligisiz amalga oshirilgan har bir holat uchun bitimni amalga oshirish kunidagi kredit qoldig‘ining 1 (bir) foizi miqdorida jarima qo‘llaniladi. 
4.1.19. Quyidagi holatlarning birontasi yoki bir nechtasi sodir bo‘lgan kundan boshlab, 10 ish kuni ichida Bankni yozma ravishda xabardor qilish:
- rahbar yoxud ishtirokchilar tarkibida o‘zgarishlar sodir bo‘lganda;
- umumiy soliq majburiyatlarining 5% dan ortadigan miqdorda soliq majburiyatlari o‘zgarganda;
- miqdori umumiy aktivlarining yoki majburiyatlarining 5%idan oshiq miqdordagi yig‘imlar, jarimalar yoki sud jarayonlari to‘g‘risida;
- uchinchi shaxslar oldidagi umumiy majburiyatning 5%idan ortiq miqdordagi muddati o‘tgan kredit yoki qarzlar yuzasidan qarzdorlikning mavjudligi to‘g‘risida.
Bank xabardor qilinmagan har bir holat uchun o‘zgarish sodir bo‘lgan kundagi kredit qoldig‘ining 1 (bir) foizi miqdorida jarima qo‘llaniladi.   
4.1.20. Bankning oldindan yozma roziligini olmasdan turib loyihani belgilangan muddatda ishga tushirilishi kechikishiga sabab bo‘luvchi import shartnomasiga tovar/uskunani yetkazib berish muddatlari uzaytirish bilan bog‘liq o‘zgartirishlar kiritmaslik – ushbu shart buzilganda kredit qoldig‘ining 0,5% miqdorida, biroq jami qo‘llanilgan penya miqdori kredit  umumiy miqdorining 10% dan oshmagan miqdorda penya qo‘llaniladi. 
4.2. Yuqoridagi 4.1-bandda belgilangan yuqori foiz (kreditning yillik foiz stavkasini oshirish) shaklidagi javobgarlik chorasi tegishli kichik bandda ko‘rsatilgan majburiyat to‘liq bajarilgunga qadar qo‘llaniladi. 
4.3. Yuqoridagi 4.1-bandda belgilangan majburiyatlarning bir nechtasi bir vaqtda bajarilmasa (yoki lozim darajada bajarilmasa), har bir buzilgan majburiyat uchun alohida javobgarlik chorasi qo‘llaniladi.  
4.4. Yuqoridagi 4.1-bandda belgilangan majburiyatlarning bittasi bajarilmasa (lozim darajada bajalimasa) ham Bank kreditni muddatidan oldin undirish huquqiga ega bo‘ladi. Bunda, tegishli javobgarlik chorasi (lari) (yuqori foiz, neustoyka)ning qo‘llanilishi Bankni kreditni muddatidan oldin undirish huquqidan mahrum etmaydi.   
5. PRINSIPALNING MAJBURIYATLARI BAJARILISHINI TA’MINLASH
5.1. Prinsipalning ushbu Shartnoma bo‘yicha majburiyatlarining bajarilishi quyidagi ta’minot turlari bilan ta’minlanadi: 
_____________________________________________________________________________
6. PRINSIPALNING TASDIG‘I
6.1. Ushbu bilan Prinsipal quyidagilarni tasdiqlaydi va kafolatlaydi:
- u O‘zbekiston Respublikasining amaldagi qonunchiligiga asosan lozim darajada tashkil qilingan va ro‘yxatdan o‘tkazilgan yuridik shaxs hisoblanadi hamda shartnomani tuzish va uni bajarish uchun  huquqiy layoqatga ega;
- ushbu shartnomani tuzish va uning barcha shartlari, shartnomani bajarish amaldagi qonunchilik va Prinsipalning ta’sis hujjatlariga zid emas;
- Kafilga taqdim etilgan moliyaviy hisobotlar haqqoniy va ular Prinsipalning moliyaviy ahvolini aks ettiradi. Prinsipal moliyaviy hisobotlari va Kafilga taqdim etilgan boshqa hujjatlarda aks ettirilgandan boshqa haqiqiy yoki shartli majburiyatlarga, shuningdek boshqa shaxslar foydasiga berilgan kafillikka ega emas;
- Prinsipalga nisbatan ma’muriy, arbitraj va sud ishlari qo‘zg‘atilmagan va uchinchi shaxslar oldida Prinsipalning ushbu Shartnoma bo‘yicha majburiyatlarini bajarishiga sezilarli darajada ta’sir ko‘rsatishi mumkin bo‘lgan bajarilmagan majburiyatlari yo‘q;
- Kafolat chet el valyutasida taqdim etilganda barcha ehtimoliy valyutaviy tavakkalchiliklar (chet el valyutasi bo‘yicha kurslar o‘zgarishi natijasida yuzaga keladigan moliyaviy yo‘qotish bilan bog‘liq tavakkalchilik) haqida ogohlantirilganligi va ushbu tavakkalchiliklarni o‘z zimmasiga olishini;
- Benefitsiar bilan Kontrakt tuzish uchun zarur bo‘lgan barcha rozilik, ruxsatlar olingan va qonuniy hamda haqiqiy hisoblanadi;
- Kafil ushbu Shartnoma bo‘yicha talablarini qanoatlantirish uchun Prinsipalning barcha hisobvarag‘laridan mustaqil va so‘zsiz tarzda pul mablag‘larini o‘chirish huquqiga ega;
- Ushbu shartnoma bilan, unda ko‘rsatib o‘tilgan barcha majburiyatlar va kovenantlar bilan tanishib chiqqanligini va ularga so‘zsiz rozi ekanligini.
6.2. Yuqoridagilarning tasdig‘i sifatida Prinsipalning Yuridik xizmati yoki jalb etilgan advokatlar tomonidan ushbu shartnomaga 1-sonli Ilovadagi shakl bo‘yicha Yuridik xulosani taqdim etadi.
7. TARAFLARNING JAVOBGARLIGI VA NIZOLARNI HAL QILISH TARTIBI
7.1. Taraflarning ushbu shartnoma bilan ko‘rsatib o‘tilmagan javobgarligi O‘zbekiston Respublikasining amaldagi qonunchiligi bilan belgilanadi.
7.2. Ushbu shartnomaning 1.3-bandida nazarda tutilgan kafolat taqdim etilganligi uchun to‘lanishi lozim bo‘lgan komissiya to‘lovi belgilangan muddatda to‘lanmagan taqdirda Prinsipal Kafilga kechiktirilgan to‘lovning har bir kuni uchun kechiktirilgan to‘lov summasining 0,5 % miqdorida, ammo kechiktirilgan to‘lov summasining  50 %idan oshmagan miqdorda penya to‘laydi.
7.3. Ushbu shartnoma bo‘yicha barcha nizolar muzokaralar yo‘li bilan, muzokaralar natijasida taraflar kelishuvga erisha olmasalar, shartnoma imzolangan  (BXO/BXM) joylashgan joydagi sudda O‘zbekiston Respublikasining amaldagi qonunchiligiga asosan hal etiladi.
7.4. Ushbu shartnoma bilan bog‘liq vujudga keladigan har qanday sud jarayonida Kafilning ushbu Shartnomaga asosan unga to‘lanishi lozim bo‘lgan har qanday summa bo‘yicha hujjatlari bunday qarzdorlik vujudga kelganligining “prima facie” (birlamchi) isboti bo‘lib hisoblanadi.
8. KORRUPSIYAGA QARSHI SHARTLAR 
8.1. Taraflar  ushbu  shartnoma bo‘yicha o‘z majburiyatlarini  bajarayotganda ularning har biri o‘z faoliyatida korrupsion harakatlarni to‘liq ta’qiqlash va har qanday shaklda yordam  (bevosita  yoki bilvosita), shu jumladan pul mablag‘lari, qimmatbaho buyumlar, boshqa mol-mulk yoki mulkiy xarakterdagi xizmatlar, boshqa mulkiy huquqlarni olish/berish, muayyan masalalarni tezroq hal qilishni ta’minlash, ma’muriy va boshqa tartib-qoidalarni soddalashtirish., raqobat va boshqa afzalliklarni ta’minlashni to‘liq rad etadi.  Tomonlar o‘z faoliyatida amaldagi qonunchilik, shuningdek uning asosida ishlab chiqilgan korrupsiyaga  qarshi kurashishga qaratilgan siyosat va tartib (agar mavjud bo‘lsa)talablariga amal  qiladilar.
8.2.  Taraflar ushbu shartnoma bo‘yicha o‘z majburiyatlarini bajarish chog‘ida na o‘zlari, na ijroiya organi, na ularning masabdor shaxlari yoki xodimlari biron-bir shaxslarga (jumladan, jismoniy shaxslar, tijorat tashkilotlari va davlat mansabdor shaxslari) korrupsion to‘lovlarni taqdim etishni taklif qilmasligini, taqdim etmasligini, rozilik bermasligini,  shuningdek har qanday shaxsdan (to‘g‘ridan-to‘g‘ri yoki bilvosita) har qanday korrupsion to‘lovlarni olishga yoki qabul qilishga rozi bo‘lmasliklarini  kafolatlaydi.
8.3. Mazkur bo‘limning biron bir shartlari buzilgan taqdirda, tegishli taraf boshqa tarafni bunday buzilish sodir bo‘lgan kundan boshlab 5 (besh) ish kuni ichida yozma ravishda xabardor qilish majburiyatini oladi. Taraf yozma xabarnomada ushbu bo‘limning qaysi  bir qoidalari buzilganligini tasdiqlovchi ishonchli faktlar  va materiallarni taqdim qilishi shart. Yozma xabarnomalar “O‘zsanoatqurilishbank” ATB tomonidan tashkil etilgan jismoniy va yuridik shaxslar uchun korrupsiyaga qarshi kurashish “Komplaens ishonch liniyasi” kanallari 
(tel:0-800-120-8888, veb sayt www.sqb.uz, Telegram messenjer SQB AntiKor (@sqbantikor_bot) orqali amalga oshiriladi. 
8.4. Ushbu bo‘lim qoidalari taraflardan biri tomonidan  buzilganligi fakti tasdiqlanganda va/yoki boshqa tarafning qoidabuzarliklarni ko‘rib chiqish haqida xabarnoma natijalari  yuzasidan ma’lumot taqdim qilmagan taqdirda, boshqa taraf shartnomani bir taraflama  qisman yoki to‘liq bekor  qilishga  haqli. 
8.5. Mazkur shartnomani korrupsiyaga qarshi  shartlarga asoslanib bekor qilgan taraf, bunday bekor qilish natijasida yetkazilgan haqiqiy zararni talab qilishga haqli. Zararlarni qoplash  taraflar tomonidan yozma ravishda tasdiqlanagan dalolatnomada belgilangan muddat va miqdorda amalga oshiriladi.  
9. SANKSIYALAR BILAN BOG‘LIQ XATARLARNI BOSHQARISH BO‘YICHA SHARTLAR
9.1.  Ushbu Shartnoma bo‘yicha o‘z majburiyatlarini bajarishda tomonlar ularning har biri o‘z faoliyatida iqtisodiy va moliyaviy sanksiyalar bo‘yicha xalqaro qonunchilikka rioya qilishga qaratilgan siyosat va tartiblarga rioya qilishini va ularni qo‘llab-quvvatlashini tan oladi va tasdiqlaydi.
9.2. Kafil Prinspal  yoki uning operatsiyasi sanksiya ta’sir doirasiga tushganda yoki tushishi xavfi mavjud bo‘lganda, operatsiyani o‘rganish maqsadida qo‘shimcha ma’lumotlarni so‘rash, operatsiya miqdorini chegaralash, operatsiyani cheklash (rad etish) yoki xizmat ko‘rsatishni rad etish va Prinsipal  bilan shartnomalarni bir tomonlama bekor qilish. 
9.3. Kafil Prinsipalga  nisbatan qo‘llanilgan har qanday sanksiya va embargolar oqibatida to‘lovlarning korrespondent bank tomonidan to‘xtatilishi, muzlatilishi sababli  kelib chiqadigan   yo‘qotishlar yoki mablag‘larni qaytarish bilan bog‘liq   harajatlar uchun  javobgar bo‘lmaydi. 
9.4. Prinsipal  uning kontragenti, kontragentga xizmat ko‘rsatuvchi bank, ularning affillangan shaxslari, kontragent aksiyadorlari yoki muassislari, uning ijro organi, ularning mansabdor shaxslari yoki xodimlari, shu bilan birga olinayotgan tovar va xizmatlar sanksiya ro‘yxatiga kiritilmaganligini kafolatlaydi.
10. JINOIY FAOLIYATDAN OLINGAN DAROMADLARNI LEGALLASHTIRISHGA, TERRORIZMNI MOLIYALASHTIRISHGA VA OMMAVIY QIRG‘IN QUROLINI TARQATISHNI MOLIYALASHTIRISHGA QARSHI KURASHISH BO‘YICHA SHARTLAR
10.1. Prinsipal tomonidan bank xizmati va (yoki) mahsulotlaridan foydalangan holda gumonli va (yoki) shubhali operatsiyalar amalga oshirilganligi aniqlangan taqdirda, Bank bajarilgan operatsiyalarning qonuniyligi to‘g‘risida Prinsipaldan yozma tushuntirish va asoslantiruvchi hujjatlar taqdim etilmaguncha xizmat ko‘rsatishni to‘xtatib turish va (yoki) rad etish huquqiga ega. (Gumonli va shubhali operatsiyalarga ta’rif amaldagi qonunchilik hamda Nizom №2886ga muvofiq belgilanadi).
10.2. Bank quyidagi hollarda Prinsipalni oldindan xabardor qilmasdan operatsiyalarni amalga oshirishni to‘xtatib turadi (bunda hisobvaraqqa pul mablag‘larini kiritish operatsiyalari mustasno) va (yoki) pul mablag‘larini yoki boshqa mol-mulkni bloklaydi:
- operatsiya ishtirokchilaridan biri terrorchilik faoliyatida yoki ommaviy qirg‘in qurolini tarqatishda ishtirok etayotgan yoki ishtirok etishda gumon qilinayotgan shaxslar ro‘yxatiga kiritilgan bo‘lsa;
- operatsiya ishtirokchilaridan biri ro‘yxatga kiritilgan shaxs nomidan yoki uning topshirig‘iga asosan harakat qilayotgan bo‘lsa;
- operatsiyani amalga oshirishda foydalanilayotgan pul mablag‘lari yoki boshqa mol-mulk to‘liq yoki qisman ro‘yxatga kiritilgan shaxsga tegishli yoki uning nazorati ostida bo‘lsa;
- operatsiya ishtirokchisi bo‘lgan yuridik shaxs ro‘yxatga kiritilgan shaxsning mulkida yoki nazorati ostida bo‘lsa;
- pul mablag‘lari yoki boshqa mol-mulk ro‘yxatga kiritilgan shaxslarga bevosita yoki bilvosita tegishli bo‘lsa yoxud ularga aloqador manbalardan olingan bo‘lsa.
10.3. Prinsipal Bankning talabiga binoan o‘zining identifikatsiya ma’lumotlarini, yakuniy benefisiar mulkdor (UBO) to‘g‘risidagi ma’lumotlarni hamda operatsiyalarning iqtisodiy mazmunini tasdiqlovchi hujjatlarni taqdim etishi shart.
Prinsipal taqdim etilgan ma’lumotlarning to‘g‘riligi, to‘liqligi va dolzarbligi uchun javobgar hisoblanadi hamda ular o‘zgargan taqdirda darhol Bankni xabardor qilishi lozim.
10.4. Bank Prinsipalni identifikatsiya qilish (KYC), qayta identifikatsiya qilish (re-KYC), shuningdek, zarur hollarda kengaytirilgan tekshiruv (EDD) o‘tkazish huquqiga ega.
Bank Prinsipal va uning benefitsiarlarini milliy va xalqaro ro‘yxatlar bo‘yicha tekshiradi hamda muntazam ravishda qayta skrining (re-screening) amalga oshiradi.
10.5. Bank Prinsipaldan operatsiyalar, mablag‘lar kelib chiqish manbalari, kontragentlar va boshqa zarur ma’lumotlar yuzasidan qo‘shimcha hujjat va axborotlarni talab qilish huquqiga ega.
Prinsipal tomonidan talab etilgan ma’lumotlar belgilangan muddatda taqdim etilmagan taqdirda, Bank operatsiyalarni amalga oshirishni rad etish, xizmat ko‘rsatishni to‘xtatish yoki cheklash huquqiga ega.
10.6. Bank shubhali operatsiyalar to‘g‘risida vakolatli organlarga qonunchilikda belgilangan tartibda axborot taqdim etadi hamda bunday axborot berilganligi to‘g‘risida Prinsipalni xabardor qilmaslik huquqiga ega.
10.7. Bank Prinsipalga xizmat ko‘rsatishda riskga asoslangan yondashuvni qo‘llaydi hamda yuqori darajadagi xavf aniqlangan hollarda operatsiyalarni amalga oshirishni cheklash yoki rad etish huquqiga ega.
Yuqori xavfli Prinsipalga nisbatan kengaytirilgan nazorat choralarini qo‘llash va qo‘shimcha tekshiruvlar o‘tkazish huquqiga ega.
10.8. Quyidagi hollarda Bank shartnomani bir tomonlama bekor qilishga haqli:
- Prinsipal tomonidan AML/CFT talablariga rioya etilmagan taqdirda;
- noto‘g‘ri, to‘liq bo‘lmagan yoki yolg‘on ma’lumotlar taqdim etilganda;
- Prinsipal Bank bilan hamkorlik qilishdan bosh tortganda;
- yuqori darajadagi AML/CFT riski aniqlanganda.
11. UMUMIY QOIDALAR
11.1. Mazkur shartnoma taraflar tomonidan imzolangan vaqtdan boshlab kuchga kiradi va ushbu shartnomaga asosan o‘z zimmalariga olgan majburiyatlar taraflar tomonidan to‘liq bajarilgunga qadar amalda bo‘ladi.
11.2. Prinsipal ushbu shartnoma doirasida o‘zining ishtirokchilari, mansabdor shaxslari va xodimlarining shaxsga doir ma’lumotlari Kafil tomonidan qayta ishlanishi va uchinchi shaxslarga berilishiga muddatsiz va har qanday shartlarsiz o‘z roziligini beradi
11.3. Ushbu shartnoma shartlari taraflarning o‘zaro kelishuviga asosan o‘zgartirilishi mumkin va ular qo‘shimcha kelishuv imzolash yo‘li bilan rasmiylashtiriladi.
11.4. Ushbu shartnoma kuchda bo‘lagan davrda taraflardan birortasi qayta tashkil etilsa, shartoma o‘z kuchida qoladi va qayta tashkil etilgan taraf ushbu shartnoma bo‘yicha huquqiy voris hisoblanadi hamda unda nazarda tutilgan barcha majburiyatlarni o‘z zimmasiga oladi.
11.5. Ushbu Shartnoma yuridik jihatdan Kontraktdan mustaqil hisoblanadi va Prinsipal Kontrakt shartlariga asoslanib, Kafilga e’tiroz bildirishga haqli emas. Prinsipal va Benefitsiar o‘rtasida Kontrakt yuzasidan vujudga keladigan har qanday nizolar Kafilning ishtirokisiz mustaqil ko‘rib chiqiladi va hal etiladi.
11.6. Agarda shartnomaning birorta sharti O‘zbekiston Respublikasining amaldagi qonunchiligi talablariga zid bo‘lib qolsa, u shartnomaning qolgan qismlarini bajarishga ta’sir qilmaydi va qisqa muddat ichida shartnomaning qonunchilikka zid bo‘lib qolgan shartining mazmuni va maqsadiga eng yaqin bo‘lgan shart bilan almashtiriladi.
11.7.  Shartnoma taraflarning har birida bir nusxada saqlanuvchi, bir xil yuridik kuchga ega bo‘lgan _______ nusxada tuzildi.
12. TARAFLARNING YURIDIK MANZILLARI


	Bank (kafil)
	Prinsipal 

	Manzil :_____________________
r/s______________________
MFO: ______
OKONX:_______
INN:____________

	Manzil :_____________________
r/s______________________
MFO: __________
OKONX:_________
INN:____________


	Boshqaruvchi  __________________                     

Bosh buxgalter   ________________                

___________                       

muhr,                  sana ___ ____ 20___ y.
	Direktor  ______________ 

Bosh buxgalter  _________ 



muhr, sana ___ ____ 20___ y.





“BANK KAFOLATI”
MAHSULOTI BO‘YICHA BOSH KELISHUV 
________________sh.                                                                   20__y “____”  ___________  
 

Keyingi o‘rinlarda “Kafil” deb yuritiluvchi “O‘zsanoatqurilishbank” ATB nomidan Nizom va ishonchnoma asosida ish yurituvchi Bankning ______________________________________ BXO/BXM boshlig‘i /boshqaruvchisi ______________________________, bir tomondan va keyingi o‘rinlarda “Prinsipal” deb yuritiluvchi ________________________________________________________________________(Prinsipalning to‘liq nomi)
nomidan ___________________________________ asosida ish yurituvchi ikkinchi tomondan, _______________________________________________________________,
(prinsipal vakilining F.I.Sh., lavozimi)
ushbu shartnomani quyidagilar haqida tuzdilar:
1. KELISHUV PREDMETI
1.4. Kafil mazkur Bosh kelishuvga asosan keyinchalik Individual kafolat shartnomasi (Keyingi o‘rinlarda “Kafolat shartnomasi”) imzolash hamda  Individual kafolat shartnomasida ko‘rsatib o‘tilgan miqdorda va shartlarda  bank kafolati (Keyingi o‘rinlarda “Kafolat”) taqdim qilish, Prinsipal esa o‘z navbatida Bank kafolatidan foydalanganligi uchun Kafilga belgilangan miqdorda kafolat komissiyasini to‘lash majburiyatini oladi. 
2. KAFOLAT SHARTLARI
2.1. Bank kafolati summasi: ______________ (_________________) __________. 
2.2. Bosh kelishuv muddati: ___(____) yil.
2.3. Kafolat shartnoma muddati: ______ oyga; 
2.4. Indikativ foiz stavkasi yillik: _______. 
2.5. Mazkur Bosh Kelishuv amal qilish muddati davomida Kafolat tomonlar o‘rtasida ushbu Kelishuvga ilova qilingan Kafolat shartnomasini imzolash orqali taqdim qilinadi.
2.6. Keyingi yillar uchun Kafolat shartnomasi imzolashning eng muhim sharti bo‘lib, Prinsipial tomonidan tuzilgan Kafolat shartnomasi yuzasidan majburiyatlarini to‘liq bajargan bo‘lishi kerak.
2.7. Prinsipalning ajratilgan bank kafolati bo‘yicha muddati o‘tgan qarzdorliklari oydan oyga o‘tish holatlari 3 martadan oshgan taqdirda navbatdagi individual shartnoma tuzilmaydi.
2.8. Kafil tomonidan ichki me’yoriy tartiblar asosida Prinsipialning moliyaviy holati va kredit reytingi har yili bir marta tahlil qilib turilishi va agarda mahsulot shartlarida ko‘rsatilgan Prinsipalning moliyaviy holatiga nisbatan qo‘yilgan talablar buzilgan taqdirda, Bosh kelishuv bo‘yicha kafolatning keyingi bosqichidan foydalanishga yo‘l qo‘yilmaydi. (ichki me’yoriy tartiblarlarda belgilangan Prinsipalning moliyaviy holatiga nisbatan qo‘yilgan talablar prinsipialga tanishtirilishi lozim)
2.9.  Ushbu Bosh kelishuv shartnoma asosida imzolanadigan Kafolat shartnomalari quyidagi _____________________  bilan ta’minlanadi. 
Bunda mazkur Bosh kelishuv bo‘yicha olingan ta’minot kelajakda  imzolanadigan Kafolat shartnomalari bo‘yicha Prinsipalning majburiyatlarini bajarilishini ta’minoti sifatida qaraladi va qayta ta’minot sifatida  rasmiylashtirilmaydi. 
2.10. Mazkur Bosh kelishuv amal qilish muddati davomida Prinsipal quyidagilarning bajarilishini ta’minlashi lozim:
- o‘z faoliyatini malakali rahbarlar nazorati ostida, lozim darajadagi samaradorlik bilan qonunchilikka muvofiq, shuningdek umum tan olingan tamoyillar va sog‘lom amaliyotga asoslanib amalga oshirish (faoliyat yuritish);
- agar Kafil boshqa shartlarga rozi bo‘lmasa, aylanma mablag‘lari belgilangan me’yor (normativ)dan, shuningdek boshqa koeffitsientlarni (qaytarish, likvidlik va boshqalar) kafolat berish vaqtida qayd etilgan darajadan past bo‘lmagan holda bo‘lishini ta’minlash;
- har qanday sud nizolari, shartnomaviy majburiyatlardagi yoki uning moliyaviy holati bo‘yicha ta’sir ko‘rsatuvchi boshqa o‘zgarishlardan Kafilni ni xabardor qilib turish;
- o‘zining faoliyatini amalga oshirish va mazkur shartnoma shartlarini bajarish uchun lozim bo‘lgan barcha ruxsat va litsenziyalarni o‘z vaqtida olish va ularning muddatini uzaytirish;
- O‘zbekiston Respublikasi Fuqarolik kodeksining 776-783 moddalariga asosan Kafilning birinchi talabi bilan mazkur talabni qondirish uchun yetarli bo‘lgan pul mablag‘larini o‘zining barcha hisobvarag‘laridan Bank hisobvarag‘iga o‘tkazish to‘g‘risida o‘ziga xizmat ko‘rsatuvchi bankka topshiriq berish.
/Kredit qo‘mitasi qarori bilan kiritiladigan shartlar/
Ushbu Kelishuv amalda bo‘lgan davrda Prinsipalning  moliyaviy ahvoli yomonlashganda, kafolat ta’minlanmagan bo‘lib qolganida hamda kafolat shartnomasi bilan yuklatilgan majburiyatlar bajarilmaganda keyinggi yillar (bosqich) uchun Kafolat taqdim etishni rad etish huquqiga ega. 
2.11. Mazkur Kelishuv bo‘yicha Kafil o‘zining qonuniy talablarini qanoatlantirish uchun zarur bo‘lgan tegishli pul mablag‘larini O‘zbekiston Respublikasi Fuqarolik kodeksining 783-moddasiga muvofiq Prinsipalning barcha hisobvarag‘laridan uning topshirig‘isiz so‘zsiz (akseptsiz) tartibda to‘lov talabnomasi yoki memorial order orqali ko‘chirib (undirib) oladi.
2.12. Prinsipal Kafil xodimlarini maqsadli tekshirishlar (Prinsipalning moliyaviy holati, hisob yuritish hamda hisobot berish ahvoli, o‘zining tovar-moddiy boyliklarning hamda garovga qo‘yilgan mulkning saqlanish va butligi masalalari bo‘yicha) o‘tkazishlari uchun ishlab chiqarish, ombor, xizmat va boshqa binolarga kiritish, shuningdek ularning talablariga asosan birlamchi hisobot va buxgalterlik hujjatlari bilan tanishtirishi lozim.
2.13.  Prinsipal kafolat ta’minotini kafolat summasining ____% dan kam bo‘lmagan yoki garovning kreditga nisbatini ____ foizdan yuqori darajada ushlab turish majburiyatini oladi. Agarda kafolat ta’minoti kafolat summasining ____ %dan kamaygan hollarda, Kafil Prinsipaldan qo‘shimcha ta’minot talab qilish huquqiga ega.
2.14. Agar Kelishuv imzolangandan so‘ng, taraflarning erki va istagiga bog‘liq bo‘lmagan hamda oldindan ko‘ra bilib yoki oldini olib bo‘lmaydigan, favqulodda vaziyatlar oqibatidagi yengib bo‘lmas kuch tufayli taraflar mazkur Kelishuv bo‘yicha olgan majburiyatlarini qisman yoki to‘liq bajara olmasalar (fors-major), buning uchun ular javobgar bo‘lmaydilar.
3. KORRUPSIYAGA QARSHI SHARTLAR 
3.1.Taraflar  ushbu  shartnoma bo‘yicha o‘z majburiyatlarini  bajarayotganda ularning har biri o‘z faoliyatida korrupsion harakatlarni to‘liq ta’qiqlash va har qanday shaklda yordam  (bevosita  yoki bilvosita), shu jumladan pul mablag‘lari, qimmatbaho buyumlar, boshqa mol-mulk yoki mulkiy xarakterdagi xizmatlar, boshqa mulkiy huquqlarni olish/berish, muayyan masalalarni tezroq hal qilishni ta’minlash, ma’muriy va boshqa tartib-qoidalarni soddalashtirish., raqobat va boshqa afzalliklarni ta’minlashni to‘liq rad etadi.  Tomonlar o‘z faoliyatida amaldagi qonunchilik, shuningdek uning asosida ishlab chiqilgan korrupsiyaga  qarshi kurashishga qaratilgan siyosat va tartib (agar mavjud bo‘lsa) talablariga amal  qiladilar.
3.2. Taraflar ushbu shartnoma bo‘yicha o‘z majburiyatlarini bajarish chog‘ida na o‘zlari, na ijroiya organi, na ularning masabdor shaxlari yoki xodimlari biron-bir shaxslarga (jumladan, jismoniy shaxslar, tijorat tashkilotlari va davlat mansabdor shaxslari) korrupsion to‘lovlarni taqdim etishni taklif qilmasligini, taqdim etmasligini, rozilik bermasligini,  shuningdek har qanday shaxsdan (to‘g‘ridan-to‘g‘ri yoki bilvosita) har qanday korrupsion to‘lovlarni olishga yoki qabul qilishga rozi bo‘lmasliklarini  kafolatlaydi.
3.3. Mazkur bo‘limning biron bir shartlari buzilgan taqdirda, tegishli taraf boshqa tarafni bunday buzilish sodir bo‘lgan kundan boshlab 5 (besh) ish kuni ichida yozma ravishda xabardor qilish majburiyatini oladi. Taraf yozma xabarnomada ushbu bo‘limning qaysi  bir qoidalari buzilganligini tasdiqlovchi ishonchli faktlar  va materiallarni taqdim qilishi shart.     
Yozma xabarnomalar “O‘zsanoatqurilishbank” ATB tomonidan tashkil etilgan jismoniy va yuridik shaxslar uchun korrupsiyaga qarshi kurashish “Komplaens ishonch liniyasi” kanallari (tel:0-800-120-8888, veb sayt www.sqb.uz, Telegram messenjer SQB AntiKor (@sqbantikor_bot) orqali amalga oshiriladi. 
3.4. Ushbu bo‘lim qoidalari taraflardan biri tomonidan  buzilganligi fakti tasdiqlanganda va/yoki boshqa tarafning qoidabuzarliklarni ko‘rib chiqish haqida xabarnoma natijalari  yuzasidan ma’lumot taqdim qilmagan taqdirda, boshqa taraf shartnomani bir taraflama  qisman yoki to‘liq bekor  qilishga  haqli. 
3.5. Mazkur shartnomani korrupsiyaga qarshi  shartlarga asoslanib bekor qilgan taraf, bunday bekor qilish natijasida yetkazilgan haqiqiy zararni talab qilishga haqli. Zararlarni qoplash  taraflar tomonidan yozma ravishda tasdiqlanagan dalolatnomada belgilangan muddat va miqdorda amalga oshiriladi.  
4. SANKSIYALAR BILAN BOG‘LIQ XATARLARNI BOSHQARISH BO‘YICHA SHARTLAR
4.1. Ushbu Shartnoma bo‘yicha o‘z majburiyatlarini bajarishda tomonlar ularning har biri o‘z faoliyatida iqtisodiy va moliyaviy sanksiyalar bo‘yicha xalqaro qonunchilikka rioya qilishga qaratilgan siyosat va tartiblarga rioya qilishini va ularni qo‘llab-quvvatlashini tan oladi va tasdiqlaydi.
4.2. Kafil Prinsipal  yoki uning operatsiyasi sanksiya ta’sir doirasiga tushganda yoki tushishi xavfi mavjud bo‘lganda, operatsiyani o‘rganish maqsadida qo‘shimcha ma’lumotlarni so‘rash, operatsiya miqdorini chegaralash, operatsiyani cheklash (rad etish) yoki xizmat ko‘rsatishni rad etish va Prinsipal  bilan shartnomalarni bir tomonlama bekor qilish. 
4.3. Kafil Prinsipalga  nisbatan qo‘llanilgan har qanday sanksiya va embargolar oqibatida to‘lovlarning korrespondent bank tomonidan to‘xtatilishi, muzlatilishi sababli kelib chiqadigan yo‘qotishlar yoki mablag‘larni qaytarish bilan bog‘liq   harajatlar uchun  javobgar bo‘lmaydi. 
Prinsipal  uning kontragenti, kontragentga xizmat ko‘rsatuvchi bank, ularning affillangan shaxslari, kontragent aksiyadorlari yoki muassislari, uning ijro organi, ularning mansabdor shaxslari yoki xodimlari, shu bilan birga olinayotgan tovar va xizmatlar sanksiya ro‘yxatiga kiritilmaganligini kafolatlaydi. 
5. NIZOLARNI HAL ETISH TARTIBI
5.1. Tomonlar ushbu shartnoma yuzasidan kelib chiqishi mumkin bo‘lgan kelishmovchilik va nizolarni muzokara va maslahatlar yo‘li bilan hal qilishga harakat qiladilar.
5.2.  Agarda ko‘rsatib o‘tilgan kelishmovchilik va nizolar muzokaralar yo‘li bilan hal etilmasa, O‘zbekiston Respublikasining amaldagi qonunchiligiga asosan   Kelishuv  imzolangan  (BXO/BXM) joylashgan joydagi sudda ko‘rib chiqiladi.
5.3. Ushbu shartnoma bilan bog‘liq vujudga keladigan har qanday sud jarayonida Kafilning ushbu Shartnomaga asosan unga to‘lanishi lozim bo‘lgan har qanday summa bo‘yicha hujjatlari bunday Prinsipallik vujudga kelganligining “prima facie” (birlamchi) isboti bo‘lib hisoblanadi.
6. BOSHQA SHARTLAR
6.1. Ushbu Bosh kelishuv imzolangan kundan e’tiboran kuchga kiradi va  tomonlar o‘z majburiyatlarini to‘liq bajargunga qadar amalda bo‘ladi.
6.2. Ushbu Kelishuvning shartlarini o‘zgartirish yoki uni bekor qilish qo‘shimcha kelishuv tuzish orqali amalga oshiriladi. Mazkur shartnomaga kiritiladigan har bir o‘zgartirish va qo‘shimchalar yozma ravishda tuzilib, tomonlarning vakolatli vakillari tomonidan imzolangandan va muhr bilan tasdiqlangandan so‘ng haqiqiy hisoblanadi. Barcha o‘zgartirish, qo‘shimchalar va ilovalar mazkur shartnomaning ajralmas qismi bo‘lib hisoblanadi.
6.3.  Ushbu shartnoma bekor qilinishida prinsipal kafilga to‘lanishi lozim bo‘lgan barcha to‘lovlarni to‘liq to‘lashi shart.
6.4. Mazkur shartnomada ko‘zda tutilmagan, u bilan bog‘liq bo‘lgan barcha munosabatlar O‘zbekiston Respublikasi amaldagi qonunchiligi bilan tartibga solinadi.
6.5. Tomonlarning bank rekvizitlari, manzillari o‘zgargan hollarda albatta bir-birlarini yozma ravishda xabardor qilishlari shart.
6.6. Ushbu shartnoma tomonlarning har biri uchun bir xil yuridik kuchga ega bo‘lgan ikki nusxada ( _______ varaqda) tuzildi.

7. TOMONLARNING YURIDIK MANZILLARI, TO‘LOV REKVIZITLARI, IMZOLARI
	Kafil

	Prinsipal

	Manzil :_____________________
r/s______________________
MFO: ______
OKONX:_______
INN:____________

	Manzil :_____________________
r/s______________________
MFO: __________
OKONX:_________
INN:____________


	Boshqaruvchi  __________________                     

Bosh buxgalter   ________________                

___________                 muhr, sana ___ ____ 20___ y.

	Direktor  ______________ 

Bosh buxgalter  _________ 



muhr, sana ___ ____ 20___ y.




